**GLASBENA UMETNOST**

Oglej si glasbili na slikah. Pomisli: v čem se razlikujeta?

|  |  |
| --- | --- |
| Image result for orff palčke | Image result for violin |

Kot si morda že sam ugotovil, z enim izmed glasbil lahko zaigramo le **ritem**, z drugim pa tudi **melodijo**.

**RITEM** nastane z izvajanjem različno dolgih tonov. Lahko mu torej določimo dolžino trajanja.

**MELODIJA** pa nastane tako, da različno dolgim tonom dodamo tudi višino. Določimo lahko torej, kako visok ali kako nizek je kakšen ton.

Pomisli, kako bi zaigral ritem pri eni izmed pesmic, ki smo se jih letos učili. Izberi si pesmico in jo zaigraj. Ritem lahko ustvariš z lastnimi glasbili (npr. ploskanjem, udarci nad koleni), ali pa si pomagaš s kakšnimi pripomočki (lahko uporabiš tudi kuhinjske lopatice).